Badning frarådes i Nibe Havnebad, fordi der er rotter i området.

Nibe Havnebad er plaget af rotter og derfor er havnebadet lige nu lukket. Aalborg Kommune skilter med, at der er rotter i området, og at badning derfor frarådes. I løbet af den seneste måned er det lykkedes skadedyrsbekæmpere at fange fire til fem rotter i havnebadet. Det er ikke kun havnebadet, men hele havnen, der den seneste tid har fået besøg af ubudne gæster. - På hele havnen har vi taget en 10 til 12 stykker, siger skadedyrsbekæmper Brian Thomsen fra virksomheden Mortalin, der forsøger at afhjælpe rotteproblemet. - Vi skal nok få bugt med dem Skadedyrsbekæmperne arbejder nu på højtryk for at få gjort havnebadet rottefrit, så det igen kan åbne. Og der er optisme at spore. - Vi skal nok få bugt med dem, siger Brian Thomsen. Hvor lang tid tror du, det kommer til at tage? - Nu har vi lavet et nyt tiltag i dag, så jeg vil tro, at vi har bugt med dem i løbet af 14 dage, siger skadedyrsbekæmperen.